Predkladacia správa

	Ministerstvo financií SR predkladá na rokovanie vlády SR informáciu o poskytnutých finančných prostriedkoch zo štátneho rozpočtu politickým stranám a politickým hnutiam v roku 2002 a o ich záväzkoch voči štátnemu rozpočtu k 31. decembru 2002	
	V roku 2002, v ktorom sa konali voľby do Národnej rady SR, vznikol politickým stranám a politickým hnutiam zo štátneho rozpočtu nárok na finančné prostriedky v celkovej výške  278 719 525,- Sk.  Poukázané  finančné  prostriedky  boli  vo  výške  264 900 985,- Sk z toho  príspevok za hlasy v sume 145 015 680,- Sk, príspevok na činnosť v sume 44 885 305,- Sk a príspevok na mandát v sume 75 000 000,- Sk. Záväzky strán a hnutí voči štátnemu rozpočtu predstavujú sumu 112 943,- Sk.
	 Z  predloženého materiálu nevyplývajú dôsledky na štátny rozpočet, ostatné zložky verejných rozpočtov, zamestnanosť, ani životné prostredie.  Informácia neprešla medzirezortným pripomienkovým konaním, pretože nezasahuje do pôsobnosti iných rezortov a uvedené údaje nie je možné meniť. Materiál nie je potrebné prerokovať Radou hospodárskej a sociálnej dohody, ani poradnými orgánmi vlády SR.